
Siaei su mama 

E cabeynan di Jade Impson ta formando un sorto di 
cortina bunita cu ta cayendo cubriendo un poco di su 
cara joven. Jade pa un momento a drecha su blusa cora 
cu e ta tin bisti, cual conhuntamente cu su jeans blau a 
forma un color exacto cu ta pertenece na un mucha 
muher joven. Jade na e momento ey ta tin un solo deseo, 
esey ta pa por combersa cu un idioma familiar cu su 
mama. E no kier cana cu e pensamento mas, cu dia pa 
dia ta torturando su corazon. Jade ta sinti su mes isola y 
ta igual cu e no ta tin ningun salida. Jade cu su 14 aña 
tambe ta tin e deseo, pa por disfruta aunque ta di e 
minimo felicidad manera tur otro mucha muher di su 
edad ta goza di esey. 

Na momento cu Jade a drenta den e sala, su mama Paula, ya 
ta enspera di su yiu muher pa hunto nan por desayuna. 
Paula durante e momento ey, ningun momento por a spera 
cu e mainta ey lo ta diferente contra e otro dianan. Paula a 
keda asombra, na momento cu su yiu muher cu un sonrisa 
forza a lanza e siguiente pregunta: "Mama, nos lo por 
combersa un rato?" Jade cu esfuerzo a logra pronuncia e 
palabranan ey. 

Paula Impson, cu un cara normal a keda mira den e 
wowonan di su yiu muher y despues a contesta: "Pakico lo 
mi mester nenga un comber-sacion cu bo? E ta algo di 
importante, Jade?" 

"Si mama. Como cu e ta algo, cu ta trata pa e seguridad di 
mi curazon." "Jade, bo ta keda satisfecho, si despues cu nos 
caba di desayuna, pa nos sali y haci un paseo den parque, pa 
nos por combersa den un ambiente mas agradable?" 

E parque tabata bastante ocupa cu tanto mucha y hende 
grandi, cu tabata busca diverticion di e solo cu su cantidad 
di rayonan di oro. Despues cu Paula hunto cu su yiu muher 
a tuma asiento riba un di e bankinan, e mama di Jade cu un 
sonrisa riba su cara a dirigi su mes na su yiu muher y a 
puntra: "Jade, y ta tocante kico bo kier basa bo 
combersacion cu ta molestiando bo curazon? E por ta algo 

talvez, cu mi por ta na altura di 
esey?" 

"Si mama. Esaki enverdad ta e caso. 
Ta pakico, nunca mama no kier a 
duna mi e direccion di mi tata? Of 
talvez, mi no tin e derecho riba 
esey?" Un sodor frieu durante e 
momento ey a aparece riba e cara di 
Paula. E por a sinti igual cu su yiu 
muher tabata lesa e pagina completo 
di su alma. 

Jade ta tin solamente ocho luna cu e 
la nace, na momento cu su casa a 
bandona su persona. For di e dia ey, 
Paula a tuma e decision, cu hamas e 
lo no permiti pa ningun aventurero 
drenta den su bida. Aunque cu Paula 
a ser obliga pa biba sin su esposo, su 
curazon cada dia a logra di haya e 
felicidad necesario. E la keda cu un 
recuerdo mas valioso cu un hende 
muher por logra haya. Su baby, Jade 
Impson. Un baby cu cada dia a logra 
na duna su curazon e iluminacion 
necesario. Paula a realiza, cu e 
tabata ser obliga pa contesta su yiu 
muher e pregunta cu e la capta. 
Despues cu Jade a logra haya e 
direccion di su tata, e la cuminza 
sacrifica su mes mas tanto cu e 
tabata por pa por a scirbi cartanan, 
dirigi na su tata. Pero tur e cartanan 
cu e la dirigi na su tata, ningun di 
nan no a logra e nivel necesario. Su 
cartanan semper a ser contesta cu 
palabranan negativo. Su tata ya a 
forma un famia nobo, y cu e no ta 
den necesidad pa haci un encuentro 
cu su yiu muher. Y cu e mensahenan 
ey baho di su tata, Jade a sinti cu e la 
ser ofendi inhustamente. Na un di su 
amiganan di school, Jade cu lagrima 


den su wowonan a yega di conta e 
siguiente: "Sinembargo, cu mi tata a 
herida mi curazon malamente, mi lo 
sigui lucha, te na momento cu mi 
encontra mi tata wowo cu wowo." 
Pero Jade su amiga di school tabata 
bon na altura, cu hamas Jade lo 
logra esey. Su amiga tocante di esey 
a conta e siguiente: "Tur loke cu 
Jade tanto tabata desea, pa por 
encontra cu su tata cara cu cara, pa e 
por enfrenta e berdad doloroso. Jade 
kier a tende personalmente for di su 
tata, ta pakico como un yiu inocente, 
su curazon inhustamente mester ser 
deposita den un tristeza infinito. 
Ademas, Jade a confia mi, cu cada 
un di e anochinan tabata forma un 
sorto di tortura silencioso pa su 
curazon." 

"No!" Jane por ultimo a bisa na su 
amiga. "Mi ta igual cu un cuadra sin 
color y cu a perde su validez. Y mi 
no tin ni e minimo idea, con pa 
sembra milagro, pa mi por logra e 
felicidad necesario pa mi curazon. E 
bida pa mi, ta ser rondona 
completamente pa scuridad. No tin 
ningun sorto di valor, pa por sigui 
bibasinepiedadnecesario..." 

Tabata durante un anochi, na 
momento cu Paula a encontra cu su 
yiu muher for di su conocemento 
riba cama. Abou na e vloer ta tin un 
botter bashi cu tabata conteni di 
pilder contra dolor. Paula no por a 
domina su mes mirando esey. Y su 
curazon a cuminza navega den 
olanan grandi di tristeza. Jade, a 
bebe e contenido total di e botter, 
cual tabata conteni di 80 pilder. 
Inmediatamente, Jade cu urgencia a 


ser hiba pa hospital. Cuarenta y 
ocho ora despues, e docteman den 
presencia di Paula, a haya nan mes 
obliga pa paga e machin cu tabatin 
Jade na bida. Y e bida tan caluroso 
di e mama pa su yiu muher a yega na 
su fase final. Paula tocante e 
fallecimento di su yiu muher a conta 
e siguiente: "E motibo cu mi yiu 
muher a pone un final na su bida, no 
mester di un splicacion. E la realiza, 
cu e la ser derota totalmente pa su 
tata y cu talvez, e no a desea pa biba 
sin e orgullo necesario." 

Paula Impson, a tuma e decision y a 
duna su permiso, pa e organonan di 
su yiu muher ser uza pa e 
pacientenan cu ta den e necesidad pa 
eseynan. E higra a bai pa un baby 
mucha homber di 1 aña. E curazon 
di Jade a ser transplanta pa un 
paciente di 38 aña. Su wowonan a 
bai pa dos otro paciente. Cada 
miembro di e curpa di e fallecida, a 
ser regala como un regalo costoso, 
pa esnan cu ta tin tur e necesidad di 
esey, pa nan por a hiba un bida cu 
mas seguridad. Paula tocante esaki 
cu un voz delicado a bisa e 
siguiente: "Jade, durante su bida, 
semper a gusta pa e por haci otronan 
contento cu regalonan. Pa e motibo 
aki, diferente di su organonan a ser 
regala na esnan cu tin nan 
necesidad. Jade, for cielo sigur lo 
tira un mirada di gradicimento pa 
loke a ser haci den su nomber. 
Aunque cu mi a keda atras den un 
soledad y tristeza, mi yiu muher 
como un angel por bai goza 
merecidamente di e gloria cu ta 
reina dencielo." 



Sintoniza tur mainta Bo emisora 


Feliz Aña Nobo 


Entre 8:00 a.m 


12:00 p.m. pa bo mihor musicanan cu bo 

AMIGA 94 j\ J 

JULISSA FIGAROA 


_ 

E PASADO CU TA PERSIGUI E MODELO 

Aunque cu Jerry Hall no tin nada di keha, loke ta trata di su carera como modelo, 
sinembargo tin algo cu a keda preocupa su persona. Nunca e no a logra score loke tanto 
ta e anhelo di su curazon. E homber cu tanto e la adora, Mick Jager, a cambia su 
persona, pa un mucha muher cu ta diez aña mas joven cu ne. Sinembargo, Jerry 
Hall for di e relacion cu e ta tin cu e cantante ey, a keda atras cu recuerdonan di 
Mick Jager, cu ta conteni di cariñonan berdadero. Recuerdonan cu lo keda ocupa 
su curazon pa eternidad. E la keda cu tres yiu durante su bida amoroso cu Mick 
Jager. Yuinan cu lo brilla e delaster un claridad y bendicion pa su alma. Jerry Hall ta 
un diosa puro pa tur e sernan masculino, cu ta siguiendo cada paso di e modelo aki. 


Tabata durante 1976 na momento cu pa promer vez, mundo a cera conoci cu e cara preciosa 
di Jerry Hall. E belleza aki a nace y a biba na Texas. Como modelo, Jerry Hall pa dia ta logra 
gana facilmente e suma di diezmil dollar. Jerry Hall ta pertenece di un cara aparte y 
fascinante. Un cara limpi, wenkbrauwnan preto y lipnan tentativa igual cu nan ta haci e 
solicitud, pa por ricibi un sunchi largo cu tur clase di pasion. Sinembargo tras di su belleza 
ta biba recuerdonan doloroso, cu te ainda ta persigui Jerry Hall. Su infancia tabata hopi 
duro mes, cu a laga su rastronan atras. Jerry Hall mester a biba te na su grandi, den un 
districto na Texas cu ta consisti di un pobreza total. Eynan Jerry Hall a haci hopi falta di 
dianan y anochi, cu no a luci e claridad necesario pa su persona. Jerry Hall hamas lo logra 
na lubida esey tan facil. Su cas di infancia ta consisti mas tanto di cacalacanan como nan 
huespednan. E tata di Jerry Hall tabata un tirano completo. Un homber fracasa cu a ser 
derota malamente pa gamblemento, cu a haci cu su tata tabata saca su frustacion 
completo, riba e tres muheman cu kendenan e tabata reparti e cas. E señora di su tata, ta 

* .. esun cu mas tanto a ser maltrata. Pero si esey no resulta na su 

IBRHHSSgagrado, e ora ey e tabata baha su rabia riba Jerry Hall y su 

otro rumannan muher. Sinembargo, pa tur e sufrimento cu 
Jerry Hall a encontra su mes, e la keda semper cu un 
stimacion sincero pa su tata. 

Jerry Hall durante un anochi a tuma e decision pa confia su 
secreto na Andy Warhol, kende a scirbi e siguiente di su 
relato den su librito. 

Ta tur e hende hombeman, ta trata cu tur nan esfuerzo y energia 
pa por logra haya Jerry Hall den cama. Pa di e manera ey, nan por 
disfmta di su curpa hermosa y cumpli cu nan hamber sexual. Tambe 
Jerry Hall a confia e secreto na e escritor, cu si bo kier canta triunfo 
como muher, y si bo kier logra tene a ser masculino cu bo a conquista na 
bo lado, bo mester haci hopi mes como un hende muher. Bo lo mester 
brinda e ser masculino ey, tur loke ta posible riba tereno sexual. Y aunque 
cu bo ta pertenece di solamente dos seconde, percura pa bo ser bon activo y 
i laga bo curpa funciona di un mihor manera cu ta posible. No lubida, cu bo ta 
* un muher consisti di cuero y weso y no di un popchi di Barbie. Ta cu e receta 
aki, Jerry Hall ta hibando di pensamento, cu e la logra pa tene Mick Jager 
pa diezcinco aña na su lado. 

_ Jerry Hall ta un ser femenino manicipa, cu hasta a logra funda su propio 
ak negoshi, cu ta consisti di trahenan di baño y tambe riba tereno y 
productonan cosmetica. Jerry Hall por permiti su mes un bida luho y 
independiente como un millonaria. Si como un ser masculino, bo 
por logra e suerte di oro, pa conquista Jerry Hall, lo bo por conta 
sigur riba un bida cubri cu tur sorto di caricia, pasion y un 
amor flamante cu no conoce e palabra paz. 









For di edad di 5 aña Chanella a 
cuminza den e ramo di artista nan 
chikito y asina a graba su prome 
single C.D. titula Amor pa Pasco , 
cual cancion te cu awe ta resona tur 
aña na nos radio emisoranan y e 
video klip ta pasa na canalnan di 
Television local. 

Den añanan cu a sigi Chanella a sa 
di sigi graba cancionnan di himno y 
bandera cu cual e la cosecha hopi 
exito na Aruba y na Hulanda. 
Chanella tambe a canta pa e 
celebracion di 500 aña di 
descubrimento di Aruba. 

Chanella a gana 2 biaha sigi den 
festival di Tumba na unda cu e la ser 
corona como e jovencita cu un voz 
resonal y acepta pa e pueblo di 
Aruba den nos camaval. 

Chanella a sa di conquista e corona 
di Mini miss Barbi Amba 1997 y na 
aña 1998 a competi cu e mini miss 
barbi nan di corsow y Bonaire y a 
logra e titulo maximo di Mini miss 
Barbi Antillas.' 

Asina mes por ser bisa cu tur 
esakinan Chanella a sa di sacrifica 
hopi tempo pa studia. Actualmente 
Chanella ta den klas 4-b di juffrouw 
Stella na pastor Kraanwinkel na 
Paradera, na unda semper su meta 
ta, pa studia y un dia ser un juffrouw 


di scol pa e progreso di nos mucha 
nan den futuro. 

Aña 2000 Chanella a graba un C.D. 
cu e titulo: "Dimi pa Boso ff cual ta 
un C.D. cu tin 9 tema mas un 
oracion, cu a bende asina hopi y te 
awe hopi ta solicita y ta busca pa 
cumpra nan te ainda. Chanella den 
su tempo liber, a sa di ta un bon 
mucha cu semper ta na agrado di un 
y tur, mescos cu su mman chikito 
Charella, cu semper ta apoya su 
mman Chanella tur caminda cu e 
presenta. 

Chanella tambe tin su cas di barbi y 
un gran cantidad di barbi cual nos di 
revista Boulevard no por a stop di 
conta di tanto cu nos a mira . . . 
Actualmente Chanella tin 9 aña y ta 
goza di exitonan tras exito. Cuater 
aña sigi na Canal 90 F.M. Chanella a 
sali cantante di Aruba. Si tur cos sigi 
e aña aki si e logra, lo ta su prome 
lustro como cantante infantil. E 
radio emisoranan local tambe a sa di 
haci entrega di diferente plakaat di 
reconocimento na Chanella mescos 
cu e programa di Chaparita Elvira 
Lopez naTop F.M. 95. 

Su mayoman, Cecilito Lopes ta 
conoci como un gran locutor, 
cantante y animador di diferente 
programanan di T.V. y su querida 


ANACE 

PATA 

UN ESTRELLA 

mama Marisela ta un gran 
deportista y cantante alavez na coro 
di Santa Cmz un par di aña's atras. 
Asina nos ta laga boso cera conoci 
cu Chanella Lopes cu a bini di un 
famia conoci den e mundo di 
profesionalnan den tur ramo cu ta 
mucho hopi pa menciona. 
November y December 2001, 
Chanella su hit di mas grandi cu ta 
conquistando Amba completo pa 
fin di aña ta "Mi Ta Bin Bo Cas M 
cual exito a ser corona y ta ricibi e 
merecido exito di mas grandi pa aña 
2001 na Aruba. Chanella acompaña 
pa diferente musiconan di renombre 
como su Compositor Robert 
Maduro, Areglista - Bahista y 
studio di grabacion cu ta hiba e 
nomber di IQ Music Lab di nos 
amigo Ivan Quandus. Tur e 
instmmentonan musical a ser toca 
pa e gran musico Sr. Doedel Sofia y 
riba piano Danny Koolman y a ser 
acompaña pa Originales y muy 
enespecial pa e tata di acordeon di 
Amba Sr Vicente Kelly, kende 
semper unda cu e pone un man ta 
cosecha gran exito. 

Chanella Lopes ta gradici su talento 
di curason pa e Niño Hesus di Praga, 
cu semper ta sigui compañe den tur 
su exitonan. Un gradicimento 
special cu tur amor ta bai pa e 
pueblo di ARUBA total pa su 
empuhenan cu Chanella Lopes tin 
tanto e necesidad pa por luci cu su 
talento manera debe ser. Chanella ta 
spera cu e por logra brinda den 
futuro hopi cancionnan mas pa 
Aruba den su totalidad pa e 
amantenan di bon musica. Por 
ultimo, Chanella ta desea Amba un 
Feliz Pasco y un Prospero Aña 
2002. 

Situá na Catiri cu su servicio di duplicamento di jabi den record di tempo y habrimento di auto. 
Den stock pa bende nos tin gran cantidad di safes, knobsets, deadbolts, doorclosers, etc, etc. 
Nos tin e.o. e famoso electric look, digital lock, cardlock tambe nos ta instala e famoso 
monitory intercom. 

Masterkeying y keying alike ta nos specialidad. 

TeL: 874669 - Fax: 872251 

HOLA AMIGOS 
te invito a que sintonises 


“DINASTIA VALLENATA” 

“LA DIFERENCIA PARA ESCUCHAR 
VALLENATO” 

Todos los Domingo 
por RADIO KISS 90.7 FM 
DE 9:00 a.m. -1:00 p.m. 


Bon Pasco y Con mucho amor T\i amiga: 
Feliz Aña 2002 marelbis redondo 


Richard Croes 

Ta desea henter pueblo di Aruba 


“Bon Basco y ' TeCiz flña 2002 


SANTA CRIJZ LIQUOR CENTER 

Tambe nos tin 
cervez frieu na caha 
pa haci di bo fiesta 
un exito. 


Bon Basco 


feCizAña 


2002 


Taxi 137 

































Tania ta sunchi e bruid 


Tania ta felicita e recien casa di Alisona 


Tania ta duna e casa di Alisona un sunchi como fe icitacion 


mám dla ^ssm 


Durante e luna di october ultimo, Alisona 
Shaughnessey tabata sinti su mes un triunfador 
completo. Despues di bastante batallamento, 
porfin e por logra canta victoria. Alisona casi no 
por a domina su emocion pa solamente por a 
pensa, cu pronto e no ta un persona cu ta 
inconsolable. Su desconfianza pronto lo 
pertenece pa eternidad na pasado. Semper 
Alisona a biba cu e speranza, cu mester por yega 
un dia, cu lo ser construi un paz bon merece na 
su curazon. For di e momento cu Alisona a cera 
conoci cu John Machon, e mester a sacrifica 
hopi, pa e por a logra gana e stimacion for di su 
idolo, cu e ta stima cu henter su alma y curazon. 
Tabata parce pa Alisona cu a dura siglonan, 
prome cu su deseo a ser corona pa un alegria 
inmenso. E principio di felicidad a haci su 
entrada, na momento cu John Machon a haci e 
fiel huramento na Alisona, cu e ta desea pa 
pronto nan lo por ta uni pa eternidad como 
hombery muher. 

"Alisona pordona mi, si encaso mi por a causa 
cualquier daño na bo curazon. Pero talvez mi 
tabata ciego, cu mi no a realiza di antemano cu mi 
stimacion pa bo a engrandece, y mi no por kita e 
razon di mi curazon, cu e prohibicion pa stima bo." 
"John, bo declaracion haci na mi ta sincero di 
valor?" 

"Si Alisona, mi curazon a forma e husticia sano pa 
por declara bo mi amor. Y declarando mi stimacion 
pa bo, mi ta forma asina e identidad di e contenido 
di mi amor firme pa bo. Alisona, bo ta acepta mi 
declaracion como algo serio y husto?" 

Un sonrisa sentimental a aparece na e momento ey 
riba e cara di Alisona y e la contesta: "John, kere 
mi, pero mi no a duda nunca den bo stimacion pa 
mi. Pero awor, cu bo mes a expresa esaki na mi 
como huramento, ta parce cu e felicidad completo 
di mundo a rondona mi, cu tur sorto di gozo y 
alegria. Pasobra muri mes, mi por muri pa bo John, 
pa bo por realiza e interes cu mi tin, pa un dia mi por 
ta pa etemidad na bo lado." 

" Alisona, pordona mi, pero talvez mi ta haci falta di 
palabra, pa por haci e declaracion na bo, di mi 
adoracion grandi cu mi ta pertenece pa bo." 
Despues tambe Alisona no por a pronuncia ningun 
palabra mas. Un emocion grandi manera nubianan 
a rondona su persona. Despues Alisona domina pa 
alegria di un manera romantica a hala cerca di 
John, y a primi su lipnan riba esnan di e homber cu 
a roba un espacio na su curazon. Un sunchi largo 
entre nan dos a tuma lugar cu a forma e prueba cu 
enverdad, nan a descubri cu nan a ser naci pa stima 
otro. 









Tania Taylor 



Lisa di 18 aña, ruman muhe di Tania Taylor 


Pero mescos cu tur novela tin su 
final, esey tambe tabata e caso di 
nan sunchimento pasional. 

”John, pordona mi impacencia, 
pero actualmente mi curazon ta 
cantando victoria. Bo ta e 
homber berdadero cu por anima 
mi curazon, pa mi por hiba un 
bida cubri cu amor.” 

Hunto nan dos, den e flat na unda 
cu Alisona ta bibando, nan a 
stipula un fecha pa nan por subi 
altar, pa ricibi e bendicion di 
cielo, pa nan por uni cu otro 
oficialmente pa drenta den e 
paraiso di felicidad. E 
matrimonio a tuma lugar na 
Piltown, co Killkenny, na unda e 
mayoman di Alisona ta bibando. 
Na momento cu John y Alisona a 
ricibi e bendicion sagrado di e 
pastor, a reina un solo armonia 
entre esnan cu a acudi na e acto 
oficial. 

Un cantidad di invitadonan a 
presencia e celebracion di e 
matrinonio di John y Alisona, 






‘Bon Basco 


y 

feCis aña2002 


EMISORA 

T0PFM95 

‘MAS CAYENTE CU E SOLO’ 


E emisora mas cayente cu e solo pa su programacionnan conoci di alto nivel 
ariba tur tereno, ta prueba di nos progreso 

Sintonisa Bo emisora preferi pa programanan special y transmisionnan 
vivo y directo for di varios parti di Aruba 

Ta desea tur su clientenan 
y e pueblo di Aruba en general 

{S&e/ifr O S/Yo/a 




Ta desea tur su clientenan 
y e pueblo di Aruba en general 

‘Bon ‘Pasco y Jetiz Aña 9\[oSo 


cual a tuma lugar den un hotel. 
Despues cu e bruid a saluda otro cu 
champaña pa un felicidad etemo, un 
aplauso grandi a resona pa parti di e 
invitadonan. Tabata den oranan laat 
di anochi, na momento cu e 
invitadonan a tuma despedida di e' 
pareha recientemente casa. 

A falta solamente un luna pa John y 
Alisona cumpli un aña casa. E 
oloshi tabata marca casi 4’or di 
atardi, na momento cu John a tuma 
despedida di su señora, pa e sali pa 
un rato pa bai na un laundry. E 
cayanan di London tabata hopi 
ocupa pa hendenan di paseo y un 
trafico enorme grandi. Durante e 
momento ey John tabata di regreso 
pa e flat na unda e ta bibando. Na 
momento cu John a yega na e flat, e 
la saca e yabi for di su saco, y a habri 
e porta pa e por bai encontra cu su 
señora. Na momento cu John a 
drenta den e sala, e no a encontra cu 
su señora. John cu pasonan tranquil 
a bai direccion di e camber y a habri 
e porta inespera, pa sorpresa su 
señora, Alisona. Pero Alisona no a 
ser sorpresa. E sorpresa a resulta pa 
John, pero di un forma leu for di tur 
placer. Tanto e murayanan y e 
camber completo tabata gemors cu 
sanger cu a spat. Y tira riba vloer, 
Alisona tabata den un plas grandi di 
sanger y yen di hinca cu a ser causa 
pa un cuchui. John a dal su mannan 
na su frenta y bou di yoramento a 
bisa: ”No! .. No! No por ta! Alisona 
ta kende a causa bo e daño cruel 
aki??? f ’ 

Pero Alisona ya no por a pronuncia 
ningun palabra mas pa duna un 
declaracion. Su alma ya a bandona 
su curpa pa etemidad. 

E pathalogo Rufus Crompton, a 
duna e siguiente declaracion di e 
caso horible ey: ”Alisona a ser mata 
pa un asesino cu tabata den un 
panico. Ademas Alisona a ser 
encontra pecho abou riba vloer cu 
un cantidad di hinca. Alisona a ser 
hinca nuebe biaha den su pechonan, 
nuebe biaha den garganta y trinta 
vez den su lomba cu cuchui, pa cual 
un di nan a bora su long pa cuatro 
inch hundo.” Tambe e pathalogo a 

declara, cu Alisona ainda a trata na 
lucha pa su bida pa 5 seconde 
prome cu e la cay abou y a perde 
conocemento. Alisona lo a keda 2 
minuut ainda na bida, prome cu e la 
hala su ultimo rosea. Un persona a 
testigua, cu e la mira dos mucha 
muher joven tabata jogging den 
direccion di e ñat na unda Alisona 
tabata biba. Pero segun e testigo, cu 
e la haya cu algo no tabata cuadra 
na e dos jovencitanan, como cu nan 
tabata carga un sorto di tas grandi 
cu nan. Cu e declaracion ey tambe, 
e autoridadnan a logra haya un pista 
pa logra busca e asesino di Alisona. 
Y por ultimo nan a logra detene e 
dama Tania Taylor di 21 aña di 
edad. Tania Taylor a resulta cu 
antes e tabata un amante di John. 
Tania tambe lo a presencia e 
recepcion di e matrimonio di John y 
Alisona, ademas cu hasta durante e 
anochi ey, John lo a bishita su 
persona den su camber na e hotel, 
na unda cu John y Alisona tambe a 
keda durante e anochi ey. John no a 
nenga esey, pero cu enverdad e la 
bai den e camber cerca su ex- 
amante, pero si cu ningun 
momento, e no a tene relacion 
sexual cu Tania Taylor. E dama 
Taylor a declara e siguiente na e 
autoridadnan policial: "Enverdad, 
cu mi ta amante di John y mi no ta 
nenga esaki nunca! Ademas, mi tin 
e seguranza cu John tambe ta 
consisti di un amor grandi pa mi.” 
”Si! Y con bo por prueba esey?” un 
di e autoridadnan policial a puntra. 
”Mi tin prueba hasta di mas,” Tania 
Taylor a contesta. "Pasobra un 
siman prome cu John a verloofd cu 
Alisona, ainda e la haci sex cu mi cu 
tur su pasion y amor. Pero si, no ta 
ami so ta culpable di e asesinato di 
Alisona. Pasobra mi ruman muher 
Lisa di 18 aña tambe a yuda mi, den 
matamento di Alisona. Mi ta di 
opinion cu Alisona mester a muri, 
como cu mi ta desea y kier John pa 
miso...” 





Nos ta desea bo y 
henterfamia un 

Jeliz Pasco 
y un 

Trospero 2002 


SAVANETA 

(Aiky Croes) 

Ta desea tur su clientenan 
y e pueblo di Aruba en General 

'Soti “Pa&ca 

s4iuz 


tipTtop 


Ta desea 

e pueblo di 
Aruba en general 

y 

'Ztu ?eéif /iéui 2002 


SEGLRO SOLOGNIER 

^OGA K«U|||o AN ga0FA C° WETE AB|JS 0^ N SEXUAL 

BURUNDANGA A JEGA Dl CONOCE VICTIMANAN NA ARUBA TAMBE 

E cantidad di victimanan femenino inocente ainda no por compronde, ta di con nan por a permiti, pa Oscar Hernan 
por a goza di nan curpa joven inhustamente. Y pa un homber cu ya den promer mirada, bo por ser ocupa pa miedo 
pa su cara antipatico cu e ta pertenece. Un homber espantoso, pero si cu un don increible, pa por a logra conquista 
un cantidad di mucha muhernan joven bunita di e edad varia di 25 y 30 aña. Sinembargo Oscar Hernan, di 28 aña di 
edad, tur dia ta percura pa e ta bon bisti y tambe bon perfuma. Tur esey, ta pa e por cay na agrado di e jovencitanan 
den diferente lugar di e ciudad Bogota. Oscar riba e tereno ey por ser considera igual cu un sorto di Don Juan. Su 
victimanan, e ta logra haya nan asina leu, pa e por goza di nan curpa, cu chiclets of chips cu ta suministra pa 
escopoiamina of burundanga. 


E monster violador ta gaña su 
victimanan, cu e ta pertenece di un 
empresa prestigioso, y pa convence e 
jovencitanan, e ta mustranan un 
tarheta na unda su nomber ta aparece 
como gerente. 

Oscar, durante oranan di atardi, ta bai 
para dilanti cualquier negoshi, pa di e 
forma ey, e por controla e mucha 
muheman cu ta emplea eynan. Cu un 
voz hopi educa, e ta acerca e mucha 
muheman y ta informa pa e ora 
exacto, como cu e la lubida su oloshi 
na su cas. Oscar no ta perde ni e 
minimo di tempo, pa logra drenta den 
un combersacion cu e mucha 
muheman. Oscar ta tuma tur e tempo 
necesario, pa e por escohe un di e 
mucha muheman cu ta pertenece di 
un curpa bon forma, p’asina e por tin 
e gozo sexual necesario di su 



victimanan. Mientras cu Oscar ta 
den combersacion cu su victima, e ta 
saca algun chiclets of chips y ta 
ofrece esey na e jovencitanan. Y no 
ta dura di e tanto ey, cu e mucha 
muher ta cuminza marea pa e efecto 
di e droga, cu a ser suministra den e 
chiclets of den chipsnan. Y na 
momento cu Oscar ripara esey, e ta 
na altura cu e logra haya atrobe un 
otro victima. Oscar di un manera di 
un sorto di comediante, ta yama un 
taxi contando e mentira cu su partner 
a haya un desmayo. Y e chofer di e 
taxi, inocentemente ta hiba Oscar y e 
mucha muher, na un residencia duna 
pa Oscar. Y tan pronto cu Oscar ta su 
so cu e mucha muher cu ta marea di e 
droga, e ta viola e mucha muher cu 
tur su tranquilidad, y despues cu e 
termina di cumpli cu su deseo baho, 



e ta horta tur e pertenencianan di e 
mucha muher, su placanan y tambe 
tur e joyanan cu e tin na su curpa. 

Realizando cu su trabou ta dunando 
un bon resultado, Oscar a tuma un 
decision serio pa busca un socio pa 
nan por traha hunto. Y e la encontra 
un persona den cual e la deposita tur 
su confianza. E socio ta Jose Cante 
di 22 aña cu ta conoci como un sorto 
di muheriego, cu a bira e man drechi 
di Oscar. Nan accionnan ta tuma 
lugar den e baman y teatronan. 
Hunto nan dos tabata pasa pa dos 
persona elegante, cu ta di Medellin y 
cu nan ta pasando nan vacacion na 
Bogota. Na momento cu Oscar y 
Jose mester mira un pareha den un 
bar, nan ta presenta nan mes na e 
pareha y ta tuma asiento na e mesun 
mesa na unda cu e pareha ta sinta. 
Inmediatamente, nan ta ordo un 
botter di licor fini. Y hunto cu e 
pareha nan ta hisa nan kelki na halto 
y ta desea otro tur clase di salud. 
Pero semper, tanto Oscar y su socio 
Jose, ta keda dirigi nan miradanan 
cu tur e atencion necesario, riba nan 
siguiente victima. Jose ta tuma e 
encargo pa haci un combersacion cu 
e homber, mientras cu Oscar ta tene 
su mes ocupa cu e mucha muher. Y 
no ta dura di e tanto ey, cu e 
antisocialnan ta gana e confianza 
franco di e pareha cu no ta sospecha 
nada malo. Tan pronto cu un 
oportunidad presenta, cu e 
antisocialnan ta deposita algo di e 
burandanga of e escolamina den e 
glasnan di nan victimanan. Despues 

tanto Oscar y Jose ta keda spera 
tranquilmente te na momento cu e 
droganan haci nan efecto. Y na 
momento cu Oscar y Jose ripara cu e 
pareha ta cuminza marea, nan ta 
cuminza actua cu nan hechonan 
condenable. Nan ta hinca man den e 
saco di e carson di e homber y ta 
horta e yabi di su auto y tambe tur e 
placanan cu e por tin. Y despues 
Oscar ta yama e waiter y ta pidi pa e 
cuenta cu nan mester paga pa loke 
nan a gasta. Y na momento cu e 
cuenta ser presenta, Oscar ta paga e 
waiter, cu e placa cu e la caba di 
horta, for di e saco di carson di su 
victima. Despues nan ta pidi ayudo 
di e portero, cu e por ta asina bon, pa 
duna su yudanza pa nan por hiba e 
chofer pafor, como cu e la bira malo. 
Y na momento cu Oscar y Jose yega 
pafor, nan ta laga e homber marea pa 
su cuenta drumi riba caya . Pero e 
dama si, ta ser hiba pa Oscar y Jose 
na un residencia. Y tan pronto cu 
nan ta paden, nan ta cuminza abusa 
sexualmente di e mucha muher 
joven. 

Pero den e teatronan si, e hechonan 
escandaloso ta tuma lugar cu mas 
seriedad. Semper e dos 
antisocialnan tin e disculpa 
necesario, pa nan por logra drenta 
den combersacion cu nan 
victimanan. Naturalmente manera 
semper ta e caso, cu ta riba e mucha 
muheman joven so nan ta laga nan 
miradanan cay. Atrobe nan ta ofrece 
chiclets y chips suministra cu droga 
na e mucha muheman. Di e manera 
aki, varios di e mucha muheman a 
ser haya pa autoridadnan policial 
den diferente di e bañonan cu e sala 


di cine ta pertenece. Tur e mucha 
muhernan tabata den un soño 
profundo mientras cu nan a ser viola 
malamente door di Oscar y Jose. 

Na momento cu Oscar y Jose a 
ripara cu nan no tin mucho exito 
mas, cu nan trabounan baho den e 
teatronan y e baman, nan a tuma un 
otro decision. Y esey ta cu nan lo bai 
opera den e Parque Nacional. Eynan 
cu tactonan inteligencia, nan ta 
conquista e mucha muheman joven. 
Y na momento cu nan ta di e leu ey 
cu nan victimanan, nan ta hibanan 
na un lugar mas sigur, pa nan por 
haci of deshaci di e mucha 
muheman cu tur nan tranquilidad. 
Na momento cu un cantidad di e 
casonan a ser demanda na 
autoridadnan policial, un 
investigacion formal a tuma lugar. 
Varios testigo a yega di mira e dos 
antisocialnan ey riba un 
motorcicleta ta conquista mucha 
muheman estudiante, na momento 
cu nan ta bandona nan school of 
universidad. Un di nan victimanan, 
Judita, despues di a ser mal abusa pa 
e dos sexmaniaknan, Oscar a yama 
un taxi, y a duna e chofer un 
direccion falso y a pone e chofer na 
altura, cu e viaha di taxi, e mucha 
muher mes lo paga esey. Judita 
despues a conta e siguiente di e caso 
ey: ”E dos hombeman ey tabata hopi 
cariñoso mes cu mi persona. Y 
enverdad, cu mi no a sospecha nada 
cu e dos hombeman ey ta tin mal 
intencion cu mi persona. Mi tin 
apenas mi 18 aña, y nunca antes mi 
no a experimenta nada di loke ta 
trata di sex. Na momento cu e chofer 
di taxi a sacudi mi, mi a bin atrobe 
na mi conocemento. Mi ta tin dolor 


na mi parti delicado y tambe na mi 
pechonan. Y na momento cu e 
chofer di e taxi a ripara, cu nan a 
duna su persona un direccion falso, 
e la tuma e decision pa hiba mi na 
polis, pa entrega un denuncia di 
abuso sexual. Na e chofer di e taxi, e 
dos bordugonan a conta e mentira, 
cu mi ta mman muher di un di nan, y 
cu diripiente mi a bira malo. Y cu 
nan mes, no por compaña mi pa cas, 
como cu nan tin un compromiso pa 
atendemento di nan negoshi. Si ta 
ami tin e ley den mi poder, mi lo 
percura pa tur dos e hombeman ey 
ser tira bibo den un rieu, pa e 
cocodrillonan por haya algo pa 
come. No, un mihor deseo, mi no tin 
pa e dos sinverguenzanan ey!" 

Un otro caso ta, di un secretaria 
yama Esperanza, cu a ser conquista 
pa Oscar. Durante e dia ey, Oscar no 
tabata den compania di su socio. E 
jovencita ey a ser encontra 
completamente desnudo den un di e 
bañonan di un establecimento 
bandona. E autoridadnan policial di 
Bogota ta na altura, cu varios 
antisocialnan ta uza e droganan ey 
sea pa roba nan victimanan of pa 
comete abuso sexual cu nan 
victimanan cu mayoria vez ta 
consisti di jovencitanan. 

Pero tambe na Aruba den pasado ta 
tin casonan conoci di bumndanga na 
unda algun victima inocentemente a 
cay den e trampa baho ey. Revista 
Boulevard den pasado ya a yega di 
publica un articulo tocante e droga 
maldiciona ey. Sea alerto jovennan, 
no tuma nunca nada cu ser ofreci na 
bo, pa cualquier persona desconoci 
pa bo. Un overdosis di bumndanga 
por tin e consequencia fatal. 



L.G. Smith Blvd. 106 Oranjestad 
Tel.: 825514-825638 

San Nicolas 
Tel.: 845046 

Shabe Noord 
Tel.: 870618 

(Bon ‘Pasco y JeCiz Siña 2002 

MISS INTERNAT 

v SU DECISI 



Un cacho preto di e rasa Cocker- 
Staniel cu tabata den e sala di e cas 
di Isaura Giel a duna di 
compronde, cu eynan 
siguramente ta reina un stimacion 
pa cacho. Na su rabo por ser 
realiza con contento e cacho ta pa 
por ricibi bishita. Su lananan ta 
suave y tabata lombra den e 
claridad di luz durante e anochi ey. 
Isaura Giel cu un voz cariñoso a 
cuminza papia y caricia e cacho y 
despues a tuma palabra y a bisa: 
'’Talvez bo no ta na altura ainda, 
pero mi ta un hende cu ta 
pertenece di un stimacion grandi 
pa bestia. Pero mas tanto pa 
cacho. Y mi por yora mes, si un di 
mi cachonan mester bira malo. 
Riba e tereno ey mi curazon ta 
hopi delicado mes," Isaura a bisa 
mientras cu su lipnan a forma un 
sonrisa bunita riba su cara. "Y mi 


Isaura Giel no ta un persona desconoci na Aruba. E ta 
como propaganda pa un o mas articulo comercial. Peri 
Cu e titulo aki Isaura Giel a logra gana un gran cantkfc 
un espacio den revista Boulevard, pa tur nos fiel lesadq 
Miss Continente Americana 2002. Un belleza cu revista 


AMORINSPLICABLE 

Pero e stimacion cu Isaura 
pa bestia no a keda te eyr 
amor pa bestia ta algo ins 
den palabra. Pasobra esak 
cu mi a tuma e decision i 
tan pronto cu ta posible 
Venezuela pa studia 
veterinario. Pa mi esaki 
grandioso, pa den futuro r 
un docter dibestia." 

Pa un rato, Isaura su atenc 
kita. Un yoramento di u 
chiquito tabata scuchable. 
despensa mi pa un rato?" 
puntra cariñosamente. I 
lanta for di e sofa y cu 
elegante, e la bai direccic 
unda e yoramento di ( 
chiquito tabata scuchable. 
mesa di sala blanco cu cc 
di glasnan na banda, un ] 
Isaura cu su corona ta 
Varios potretnan grand] 
famianan na e muraya ta 
e buniteza di e sala. Den 
tempo Isaura cu un sonrisj 
sensual riba su cara a< 
atrobe den e sala. Den su b 
tin un cacho chiquito di 
mahoni. Cu palabranan ca 
un voz suave, e tabata c( 
cacho chiquito di e s 
forma: "Oh, ta kico a pa^ 
tuchi ta yorando?" Isaur 
cara den mi direccion y 2 
" Ah, e cacho aki ta cuchi < 
tambe no ta haya?" I 
cuminza sunchi e cacho cl 
a hale mas cerca di su cur 


no ta gaña, un par di dia 
pasa ora cu mi cacho mester 
a haya puppy, ta mi mes a 
yuda mi cacho pa e por a 
haya su yiunan. Y bo por 
kere mi." Isaura poniendo 
un accento den su voz a 
bisa, "pero yudando mi 
cacho den esey mi a gana 
un experencia hopi grandi. 
Den total, mi cacho a haya 
ocho yiu; Hopi no? Y mi a 
keda hopi orgulloso mes di 
por a presta mi yudanza na 
mi cacho, como cu mi ta 
considera esey como un 
sorto di deber. Y despues 
mi mester a yudanan pa 
bebe lechi, pa e mama no 
plachanan, pasobra nan ta 
asina chiquito pa nan por soporta e 
peso di nan mama. Mi ta un 
persona realistico y hopi social, cu 
mi'n por nenga cu mi amor pa 
cacho ta algo grandisimo. Bo por 
imagina bo mes cuanto cacho mi 
tin den total? No? Ocho cacho," 
Isaura a bisa mientras cu un 
sonrisa valioso a aparece riba su 
cara. "Pero ta kico mas bo kier, si 
ta di for di mi mucha chiquito cu 
apenas 5 aña, na momento cu mi 
tata a regala mi un cacho. Mi no 
por duna bo un splicacion 
perfecto, pa conta bo con contento 
mi a keda cu e regalo ey. Y ta for di 
e dia ey, tur cacho tabata bon-bini 
cerca mi. Y pa completa e obra 
completo, despues mi mayoman a 
cuminza costumbra mi cu bestia, 
manera prikichi, lora y tur otro cu 
tin di haci cu e mundo di animal." 

ONAL 2001 ARUBA 

ON PA FUTURO 


odelando pa Hydreams Institud y ta haci esey cu tur su amor. Su potretnan varios vez sa ser publica den varios revistanan 
iurante e fecha 6 Mei 2001 su popularidad a luci mas, na momento cu e la logra gana e corona di Miss Teen Internacional. 
di admiracion. Y for di e dia ey varios miradanan continuamente ta ser dirigi riba su persona. Un belleza puro, cu merece 
lan por cera conoci cu Isaura Giel. Isaura Giel durante di 2 Februari lo ta na Honduras pa representa Aruba pa e titulo di 
oulevard adelanta lo corona su persona cu mil amor. 

caricia e puppy cu palabranan cu 
ta consisti di mil y un amor. "Bo 
sa," Isaura a bolbe tuma palabra, 
"ta awor e cacho aki tin su apenas 
dos siman." Pa un rato Isaura a 
bolbe sigui hunga cu e cacho 
chiquito y despues a bisa: "Bo'n ta 
kere talvez, pero e estudio cu mi lo 
bay tuma na Venezuela pa bira 
veterinario, lo tin un duracion di 
cinco aña en total. Pero mi ta 
dispuesto, pa sacrifica tur loke mi 
por pa logra haya mi diploma. 
Pero si, prome cu mi bai 
Venezuela pa studia, mi mester 
realiza prome, kico mi lo bai 
logra, den e certamen di belleza na 
Honduras. Pero mi ta un persona 
posetivo. Mi ta kere cu esey mi tin 
di mi signo cu ta libra, pasobra na 
momento cu mi tin algun deseo, 
mi lo lucha pa esey te ora cu e ser 
logra. Asina ta, tocante mi 
competencia na Honduras mi lo 
bai tranquil y ora na Dios, pa mi 
por deposita e nomber di Aruba 
mas grandi ainda riba e mapa 
mundial. Y si mi mester logra e 
titulo como Miss Continente 
Americana 2002, mi lo spera un 
aña mas, prome cu mi bay afor pa 
studia. Pasobra sigur ta, cu mi lo ta 
bai tin cierto debeman pa cumpli 
cu nan. Ah, pero mi ta hopi joven 
ainda, cu mi por spera tranquil pa 
un aña mas. Con? No, esey si 
hamas! Di idea si mi no ta cambia 
nunca, pa bay traha como un 
modelo profesional. Mi estudio pa 
mi ta keda semper na promer 
lugar. Mi lo por modela si, pero 
solamente como hobby. Y mi ta 


kere, cu bo por duna mi razon, 
pasobra belleza un dia lo yega na 
su fmalisacion. Pero un estudio 
no, como cu e ta perteneci di un 
calidad cu nunca no ta caduca." 

E PERSONAIDEAL 

Con e mucha homber di mi soño 
mester ta pa futuro? Hmmm, e 
pregunta aki si mi no a spera 
ningun momento," Isaura a bisa 
cu un hari y un voz amusante. "Mi 
lo bay ser hopi delicado pa 
contesta bo pregunta. Den promer 
lugar, mi mester pensa 
hopi bon, prome cu mi 
mester acepta un 
mucha homber cu den 
futuro mester bira mi 
esposo. Pasobra pa mi, 
amor ta un misterio 
igual cu un arma di 
guerra cu por explota di 
un momento pa otro. 

Bo por compronde mi 
contesta?" Isaura 
poniendo su cara di un 
banda a puntra cu un 
sonrisa brillante. Un 
sonrisa cu a luci e 
riqueza total di su 
belleza. "Esey ta asina, 
pasobra mi mester tin e 
garantia sincero di mi 
curazon, pa acepta un 
persona ideal cu 
enverdad, por haci 
tanto ami y mi yiunan 
cu lo nace den futuro 
feliz. E mester ta un 
bon homber mes, cu 


por ser bondadoso y hopi 
responsable, pa nos por forma un 
bon hogar. Pero si," Isaura 
hisando di tono a bisa, "e mester 
por stima bestia tambe. Pasobra di 
awor caba e por conta, cu lo mi 
hiba e casnan di cacho cu tur e 
cachonan cu mi tin. Bo por 
compronde mi kico mi kier meen 
cu esaki?" Isaura a puntra pa di 
tanto vez cu un sonrisa amable 
riba su cara. "Y si mi mester logra 
pa encontra un esposo asina, anto 
mi lo por hiba un bida felizmente 
pa etemidad." 

‘Bon Tascu 

y 

Tel.: 845086 
SAN NICOLAS 

TIN MÁS 

BRUG PARIBA 


Giovcinnu 


Ta ofrece bo 

Jeans - Juguetes - Pronkstuk 
Bistir - Short 

Radio y mucho mas ainda. 
Nos prijsnan ta na 
alcance di bo cartera 


Situa na Santa Cruz 
Sta. Cruz Rumshop bai pariba y 
ta keda na bo man drechi 



Experencia riba tereno 
musical internacional 

Nos ta amusa tur bo 
fiestanan cu gran placer. 

Pa informacion: 

Pedro Koolman Tel.: 847483 
Ady Koolman: Tel 848713 

V 




Revista 

BOULEVARD 


E revista stima 
pa tur corazon 
cu ta brilla 
di charme 



F.M. 99.9 

COSNAN STRAÑO 

E PROGRAMA UNICO 
DEN SU ESTILO. 

Tur Dialuna 

9:00 P.M. till 12 Midnight 
presenta y produci pa 

JIMMY ODUBER 

Tel: 830999 

E CATIBO ROLFO 
DI SANTA CRUZ DURANTE 1705 

E catibo Rolfo di mas o menos 37 aña di edad, ta conoci den e pueblo di Santa Cruz, pa su bon comportacion y 
honestidad. Itir e Sjonnan di Aruba cu ta tin catibonan den nan servicio, ta desea pa un dia nan tambe por logra e 
suerte, pa por encontra un tipo di un catibo asina. Pa e motibo ey, hopi vez, sa tin di e Sjonnan cu tabata paga e doño 
di e catibo ey, Feriegio Sanchez, pa nan por a huur e catibo ey pa un o mas dia. E spaño Ferlegio Sanchez, casi nunca 
no a yega di nenga cu su ayudo, pa huur su catibo, pa esnan cu a haci e peticion ey na su persona. Y esnan cu a logra 
huur e catibo, Rolfo, por a goza di e bon trabou, cu e catibo ey tabata sa di cumpli cu nan. E catibo Rolfo, aunque cu e 
ta un homber silencioso, sinembargo cu su curpa yena cu musculonan fuerte cu e ta pertenece, ta tin parecido di un 
sorto di Herculez. E nomber di e catibo ey tabata lesable riba casi tur e lipnan di e hende muhernan cu conoce. Y e 
catibo Rolfo ta na altura di esey. Sinembargo e catibo ey a nace cu su orgullo, pa cual e tabata hopi confiable mes na 
Aruba. 


Cu un cara contento Dora di 15 aña 
ta scuchando e palabranan di su tata. 
Su tata, Ferlegio Sanchez, mester 
viaha pa Venezuela, y como e mama 
di Dora algun aña atras a fallece, e 
catibo Rolfo lo percura pa Dora no 
haci falta di nada, loke ta trata di 
cuminda o algo otro. Un sonrisa 
bunita a aparece ariba e cara joven di 
Dora. Un mucha muher cu a ser 
lanta entre e catibonan di su tata. E 
catibo di confianza ainda a bisa e 
siguiente dilanti e tata di Dora, 
prome cu e la bai direccion pa su 
cabai: "Dora, bo ta contento? Pero 


mi ta spera cu bo tambe por haci mi 
contento di priminti bo tata, cu bo'n 
ta sali for di cas sin avisa mi 
delanta!" 

Ferlegio a keda mira pa un rato na su 
yiu muher y despues e la bisa e 
siguiente na su yiu muher: "Dora, no 
preocupa bo mes cu nada! Rolfo ta 
un catibo di confianza, cu sigur lo 
percura hopi bon mes pa bo no haci 
falta di nada, durante mi ausencia." 
Un hari satisfecho di e catibo, a duna 
e tata di compronde cu e por haci su 
viaha cu un corazon tranquil. 
Ferlegio a yamanan ayo y despues e 


la cana bai na unda su cabai ta mara. 
Na momento cu e la subi riba su 
cabai, e la drecha e sombre riba su 
cabez, y un vez mas, e la bira su cara 
den direccion di su yiu muher y su 
catibo di confianza. E la duna e 
ultimo saludo cu su man. Pa un rato 
e la keda zwai den nan direccion, y 
despues e la bira su cara y a cuminza 
aleha su mes for di eynan. Na e 
momento ey tabata bon scuchable, 
con e yervanan seco tabata kraak 
bou di e patanan di e cabai. Ferlegio 
Sanchez tabata un persona cu no ta 
halto di tamaño, y casi semper e ta 


17 





CMML 90 

\ FM STEREO^ 


E PROME F.M. STEREO 
NA ARURA 
Y 

ANTILLAS HULAND 


‘Pa&ao y P'uMfreno. 


tin un cara serio. Un cara cu casi 
nunca no ta ser cubri pa un hari. 
Pero esnan cu conoce sa, cu e ta 
pertenece di un caracter firme y 
sublime. 

Despues cu ya Ferlegio tabata 
bastante leu for di su cas, e catibo a 
bisa e siguiente na Dora: ”Awor cu 
bo tata no ta na cas pa un par di dia, 
bo mes lo bai realiza, cu nos lo bai 
costumbra mas cu otro ainda. Dora, 
bo tata ta un gran homber, cu por a 
brinda mi e confianza, pa mi por 
percura pa bo. Dora, bo por duna mi 
bo palabra, cu bo lo ser obedecido 
na mi? Pasobra mi ta desea, pa ora 
cu bo tata regresa Aruba for di 
Venezuela, cu e por ta orgulloso riba 
mi, como su catibo di confianza.” 

Un hari chiquito a aparece riba e 
cara di Dora, y despues e la contesta 
e siguiente: ”Claro cu 
si! Pero ta di con, bo 
por a bin riba e idea 
ey, pa puntra mi algo 
asina estupidez? 

Rolfo, bo sa di 
antemano caba, cu mi 
ta un clase di mucha 
muher, cu semper tin 
e respet necesario, pa 
un hende grandi 
toch!” 

Rolfo a hari pa e 
manera con Dora a 
expresa su mes. ”Mi 
ta sumamente 
contento pa loke bo a 
bisa na mi persona, 
como cu mi ta 
simpelmente un 
catibo di bo tata. Y un 
catibo ta ser 
considera igual cu un 
cacho, pushi o un 
animal di cas, cu ta 


ser caricia cu palabranan dushi y 
bunita, pa un catibo por cumpli loke 
nan doño ta desea di nan. Ta p'esey 
mi a haci e pregunta ey na bo.” 

E dia ey tabata hopi calma y tabata 
reinando un calor inmenso. Tur e 
bentananan y e portanan di e cas a 
ser habri. Ta igual cu ta ningun 
biento mes, no tabata kier a penetra 
den e cas. Solamente e canto natural 
di e parhanan por a ser scucha. 
Cantonan di parhanan cu tabata 
resona nan melodianan di un forma 
romantico. Hasta e parhanan cu ta 
kedando leu den mondi, pa medio di 
e calma cu ta reinando por a ser 
scucha. Riba e dia ey, ya a pasa 
cuatro dia, cu e tata di Dora a sali cu 
barco pa Venezuela pa haci algun 
compras. Dora ta tin e idea caba, cu 
su tata mester por ta na bordo di un 


barco navegando pa Aruba. 

A pasa algun dia mas, pero e tata di 
Dora no a regresa Aruba. Dora na e 
momento ey tabata drumi riba su 
cotro concentrando su mes. Dora ta 
tin e bentananan di su camber cera, 
como cu un awacero duro ta 
cayendo for di e cielo tur nubla. E 
awacero riba e dia a ser compaña pa 
strena y lampeman cu ta cortando 
na cielo. Dora tabata loco pa sa, ta 
kico di regalo su tata lo trece for di 
Venezuela pe. Un deseo enorme a 
ocupa Dora, pa su tata por ta na cas 
atrobe. Aunque cu e catibo di su tata 
a dune un bon trato, sinembargo e 
tabata desea pa mira su tata. Cu su 
tata na cas, Dora por sinti su mes 
igual cu un pisca den lama. Dora 
tabata leu den su pensamento na 
momento cu diripiente a ser bati 

riba e porta di su camber. Dora den 
promer instancia a kere cu ta su tata 
a regresa for di Venezuela, y cu e 
kier a saluda su persona. Pero Dora 
no mester a spera tanto, pa e por a 
realiza cu esey no tabata e caso. E 
porta di su camber a ser habri, y e 
catibo Rolfo a cana drenta den su 
camber. Riba e cara di e catibo ta tin 
un hari, mientras cu e la kinipi su 
wowo pa Dora. E mucha muher 
mirando esey, mesora a ser domina 
panerviosidad. 

,, Halo, ,, e catibo a saluda Dora cu un 
voz satisfecho. n Dora, mi ta calcula 
cu no ta falta mucho dia mas, pa bo 
tata regresa. Mi ta spera cu bo ta 
orgulloso riba mi, pa e manera cu mi 
a percura pa bo no a haci falta di 
nada. Mi tin sigur, cu bo no ta un 
mucha muher, cu ta pertenece di un 
corazon cu no conoce piedad! ” 

” Y mi por sa ta kico di contesta bo ta 
sperando di mi?” Dora a puntra cu’n 
voz asombra. 

E catibo a keda para y a laga su 
bistanan cai riba Dora. Prome cu 
Dora por a realiza den kico e lo bai 
encontra su mes, cu ya e catibo 
manera un animal hambra a aserca 
su persona. Y cu tur su esfuerzo e la 
trata pa desnuda e mucha muher, 
kende ainda ta puro inocente. Nunca 
antes, Dora no a yega di encontra su 
mes den algo asina horible. E catibo 
inespera a pasa su mannan bou di e 
bistir di e mucha muher, y a trata na 
caricia su parti delicado. 

Dora a trata na defende su mes tanto 
cu su pianan y mannan. Pero e no 
por a logra di vence for di e catibo. E 
tabata desea na e momento ey, cu su 
tata por cana drenta den su camber. 
Pero su pensamento no ta tin ningun 
valor. Solamente e zonidonan, cu e 
strena ta produciendo 


conhuntamente cu e gotanan di e 
awacero cu ta cayendo tabata 
scuchable. Algun vez e claridad di e 
lampeman tabata penetra paden, pa 
medionan di e scheuman di e 
bentananan di palo di su camber. 
Dora," e catibo a bisa cu un voz 
bmto, ”mi ta haya cu ta algo husto 
pa bo recompensa mi, pa e manera 
bon cu mi a trata bo, durante tur e 
temponan cu bo tata no tabata 
akinan. Y si bo no kier recompensa 
mi como un bon catibo, mi lo 
percura pa bo ser dera pronto bou di 
tera! Mi a yega di mata varios 
catibonan muher caba, como cu nan 
no kier a obedece na mi persona, pa 
cumpli loke mi a desea di nan. Hopi 
di e Sjonnan di e catibo muheman ta 
keriendo, cu ta huy nan a 
huy den e mondinan. Pero 
ta mi a mata nan. Tambe 
mi ta prohibi bo pa conta 
bo tata algo, di loke mi ta 
bai haci cu bo! Si bo ta 
desea di mira bo tata 
ainda, anto mi conseho pa 
bo ta, pa no conta bo tata 
nada di e amor cu mi ta 
bai duna bo!” 

Na momento cu e catibo a 
desnuda e mucha muher 
completo, e la keda mira 
di un forma hambra na e 
pechonan di Dora. 

"Tende,” e catibo a bisa, 

”ta promer vez cu mi ta 
mira un mucha muher 
blanco desnudo. E 
experencia aki ta algo 
hopi bunita mes. Dora, bo 
pechonan ya a cuminza 
haya nan forma, manera 
nan mester ta. Dora, un 
vez mas, no conta ningun 
hende nada di e amor cu 
nos lo bai haci cu otro! ” 


Na momento cu e catibo a logra 
penetra den su curpa, tabata igual cu 
tur e sangeman a bandona e cara 
joven di Dora. E la bira 
completamente palido. Cu un di su 
mannan, e por a logra tene na e 
cotro, y cu e otro man Dora a gara un 
di e matanan cu su floman den un 
florero traha di calbas. E floman a 
ser machica completamente pa su 
man. E mata cu su floman bunita, cu 
tanto su tata tabata cuida cu tur su 
cariño. Despues cu e catibo a 
alcansa su deseo final, e la bisti su 
mes atrobe y a bisa Dora ainda e 
siguiente prome cu e la bandona e 
camber: ”Dora, si encaso despues di 
tempo, bo mester sinti bo mes malo, 
avisa mi esey, mi lo percura pa traha 

un bon remedi di diferente yerva cu 
lo bai yudabo!" 

E tata di Dora, Ferlegio Sanchez, a 
keda asombra riba e dia cu e la yega 
Aruba y a yega su cas. Aunque cu e 
la trece un bunita regalo pa su yiu 
muher, e no a reacciona manera ta su 
costumber. E la tuma e regalo y sin 
habri e regalo, e la desaparece pa su 
camber. Ferlegio a ripara cu algo no 
ta cuadra pa e sistema con su yiu 
muher tabata comporta su mes. E no 
ta tin e simpatia necesario manera 
semper. Un rato despues Ferlegio a 
drenta den e camber di su yiu muher. 
E por a ripara mesora cu su yiu 
muher ta yorando. Aunque cu e la 
trata pa sa e motibo, ta kico por ta 
causante cu e ta yorando, e no por a 


saca nada for di su yiu muher. Na 
momento cu e tata a mira tur e 
floman machica den e florero di 
calbas tira abou na suelo, e la puntra 
su yiu muher ta kico ta causante di 
esey. Dora no por a domina su mes 
mas, y bou di yoramento e la cai den 
e brazanan di su tata. E la confesa 
tur e experencianan amargo 
completo, cu e la encontra su mes, 
na man di e catibo di confianza di su 
tata. Tambe cu e catibo lo mata su 
persona, si encaso e mester saca e 
secreto ey afor. Ferlegio Sanchez cu 
palabranan di un bon tata, por lo 
pronto por a logra sembra e 
consuelo necesario den e corazon di 
su yiu muher. 

"No preocupa bo cu nada, Dora," e 
tata a bisa cu'n voz calma. "Mi lo 


haci mi maximo esfuerzo pa nada 
nopasacubo." 

A pasa algun dia y tur cos a sigui 
normal na cas di Ferlegio Sanchez. 
E cabritonan manera semper tabata 
produci nan zonido di naturaleza. E 
tata di Dora a sigui su bida normal 
manera costumber. E no a tuma 
ningun medida contra e catibo 
abusador. Dora ta tin e pensamento, 
cu su tata ta haciendo esey pa su mes 
un bon. Su tata ta bon na altura, cu si 
e mester papia algo, cu e lo pone su 
bida como un mucha muher, den un 
situacion peligroso. Un situacion na 
unda hasta e por encontra su morto 
na man di e catibo, Rolfo. A pasa 
mas o menos casi cinco siman, na 
momento cu e catibo, riba un mainta 
a cana drenta paden, y a ofrece 
Ferlegio un calbas di un tamaño 
normal, yena cu lechi di cabrito. Na 
e scumanan cu ta tin den e lechi, 
tabata riparable cu e la caba di ser 
chica. Ferlegio a tuma algo for di e 
lechi, y a gradici e catibo pa su bon 
comportacion. Na momento cu 
Ferlegio Sanchez a tuma e promer 
slok di e lechi, e la pasa su man na su 
lipnan y a bisa e siguiente na e 
catibo: "Rolfo, semper mi ta tin un 
admiracion grandi pa bo, pa e 
manera cu bo ta cumpliendo cu bo 
trabou. Esey a crea den mi, cu 
semper mi a mira den bo, un catibo 
fiel y sincero cu a haci, cu semper 
mi a mira den bo un catibo 
confiable. Durante tur e periodonan 
ey bo ta den mi servicio como un 
bon catibo, y cariñoso, cu bo a hasta 
logra gana e stimacion di mi yiu 
muher, Dora. Pero e pregunta a nace 
den mi, ta di con bo por a yega asina 
leu, pa por a desgracia mi yiu muher 
di un manera asina cruel y inhusto 
durante mi ausencia?" 

Na e momento ey, Rolfo a realiza, 
cu e miedo cu e la trata na implanta 
den Dora, no a alacanza su balor. E 
catibo a pone su cabez di banda, y a 
keda para sin por a contesta algo. Su 
cerebronan a cuminza funciona cu 
tur su rapidez. 

"Tende," Ferlegio Sanchez a kibra e 
silencio cu a reina den e cas, "ta 
pakico bo’n ta contesta mi nada!" 

Dora scuchando con su tata a 
reacciona, a ser domina pa un nervio 
completo. E cara di Dora na e 
momento ey a perde su color 
completo. "Rolfo," Ferlegio a bisa 
furioso, "ta di con, bo no a busca un 
mucha muher catibo joven pa 
complace cu bo deseo? O bo tin 
miedo talvez, cu nan lo troce bo 
garganta pa bo?" 

E catibo na e momento ey a dal un 
paso atras, e la bira su mes, y a core 
bai pafor pa e por logra huy. 

"No... No papa, no laga Rolfo bai!" 
Dora na e momento ey a protesta 
fuertemente. "Papa . . . papa, Rolfo 
lo bolbe sigur pa mata mi, tan pronto 
cu e oportunidad presenta pe..." 

"Ser tranquilo, Dora, e tata bisa 
tratando na calma su yiu muher. "E 
catibo sushi ey mes lo realiza te con 
leueporlograhuy!" 

Un rato despues un grito duro di 
Rolfo tabata scuchable, mientras cu 
ta tin un desordo formal pafor di e 
cas. 

"Papa, papa, ta kico ta pasando 
pafor cu Rolfo?" Dora a grita cu'n 
voz domina pa panico. Despues di e 
palabranan ey tambe Dora a core bai 
direccion pa e porta, pa mira ta kico 
ta tumando lugar. Loke Dora no por 
a pensa ta tumando lugar. 

Un multitud bastante grandi di 
hende hombeman, cu ta forma parti 
di Santa Cmz na e momento ey, ta 
saliendo for di tur parti di e 
mondinan, tratando pa captura e 
catibo. Rolfo nunca por a sospecha, 
cu Ferlegio Sanchez a reuni cu e 
hende hombeman di Santa Cmz, na 
unda nan a tene un sorto di 
conferencia. Rolfo tabata trata di tur 
manera pa e por alogra huy. Pero e 
no por a logra. Cu mannan fuerte e 
catibo a ser gara. E catibo na e 
momento ey, ta sa ta kico lo bai para 
di su persona. E no a cumpli cu e ley 
cu ta existi pa e catibonan. E lo bai 
ser horca na un palo di watapana. Cu 
tur su forza, e la trata pa logra libra 
su mes for di e mannan cu a gara su 
persona. Un poco rato despues e la 
ser mara na un palo di watapana pa e 
por encontra su morto. Na e 
momento ey un grito for di e publico 
a resona e siguiente: "E no merece 
pa ser horca! E merece un castigo 


mas peor. Pega e catibo sushi ey na 
candela. Takinan y yervanan seco, a 
ser poni bou di e catibo cu ta 
colgando na e palo di watapana. Un 
rato despues e candela cu vlamnan 
cora y su humanan a duna nan 
participacion cu Rolfo no ta existi 
mas. Dora na e momento ey bou di 
yoramento, a cai den e brazanan di 
su tata. E la gradici su tata, cu e tin 
un bida nobo atrobe su dilanti como 
un mucha muher. Na momento cu e 
catibo ta kimando, un di e 
hombeman bou di grito a puntra e 
siguiente: "Esey ta e catibo Santo di 
confianza?" Ferlegio Sanchez 
tendiendo esey a grita: "E homber 
ey un Santo? E por ta un Santo, pero 
no manera boso ta keriendo! Awor e 


ta un San Fuego! Y no un San 
Rolfo!" "Ayo San Fuego!" Un di e 
hombernan a grita, sigui pa 
harimentonan sin final. "San Fuego, 
San Fuego! Ha-Ha, ki un 
barbaridad!" 

For di e dia ey, e barrio di Santa Cruz a 
haya enomber di San Fuego. E 
Spaño, Ferlegio Sanchez, algun 
siman despues a logra encontra un 
barco cu lo navega rumbo pa Spaña. 
Hunto cu su yiu muher, Dora, nan a 
bandona Aruba, pa trata na lubida 
riba e escandalo cu nan a encontra 
nan mes. Di nan dos nunca mas, 
ningun sorto di informacion a ser 
haya. Tampoco no ta conoci cu Dora 
por a sali na estado di e catibo, cu a 
abusa di su curpa joven 
inhustamente. 

SECTANAN FALSO TA CUMINZA FUNCIONA CU PALABRANAN MENTIROSO 


Palabranan di biblia ta mas activo cu nunca antes. Tanto corantnan, revistanan continuamente ta sali riba mercado 
cu e palabra apocalypsi, pa e actonan di terorismo cu durante di november ultimo a ser comete na America. Esaki 
naturalmente a crea un panico y un ansha na hopi di nos cu ta habitando e mundo. E Apocalysi ta e ultimo boeki di 
nos Biblia Santo. Ta parce cu e final di mundo ta acercando nos mas y mas. Un guerra ya a haci su entrada na unda 
mundo casi completo a uni hunto pa batalla contra e teroristrman. E persona cu ta ser trata di tur manera pa 
captura sea bibo of morto, ta e lider di terorismo, Osama Bin Laden. Pero si por ser logra pa gara e terorismo ey 
bibo, e oportunidad ey casi no ta existi. Osama Bin Laden, sigur lo percura pa hamas e ser captura bibo. E 
oportunidad ta grandi, cu tan pronto cu e lo ripara cu esey por ta e caso, sigur e lo bebe algo quimico pa termina cu 
su bida. Ademas, na momento cu Osama Bin Laden mester ser mata, lo tin mas cu diezmil otro Bin Laden cu lo sigui 
batalla na fabor di e terorismonan. Cu algo asina, ta comprondible cu e guerra aki lo sigui continua di un forma sin 
final. 


Y manera e Biblia ta pronuncia, cu 
na final di mundo nos lo ser 
confronta cu profetanan falso, cu ya 
a cuminza haci su entrada na varios 
parti di mundo. Por ehemplo, na 
Hulanda ya un secta nobo a haci su 
entrada. E secta ey ya a cuminza cu 
mentiranan, pa gana mas tanto 
hende cu ta posible na nan banda. E 
secta ey a haci e pronunsticacion cu 
e mundo ta den su final. Varios 
mucha na Hulanda ya a stop di bay 
school, mientras cu varios hende a 
tuma nan retiro for di trabou. Y 
pakico sigui bay school of sigui 
traha, si toch e mundo ta den su 
finalisacion? Ta e aña aki ainda 
talvez esaki lo bai tuma lugar toch. 
Varios corant sa tin publicacion di e 
detalle ey den un di nan paginanan. 
E lider di e secta ey, continuamente 
ta duna splicacion di esey den e 
siguiente forma: "Uni boso mes cu 
mi y boso lo ta riba e caminda 
berdadero. 1 ' E lider di e secta ey ta 
yama su mes Elia. E lider ey ta isola 
e hendenan den su vecindario di un 
forma cu e so lo por haci esey. Di e 
manera ey, e tin e hendenan cerca di 
su persona pa haci engañonan baho, 
pero si di un forma inteligente, pa 
nan por kere su palabranan. 
Naturalmente cu sorto di 
mensahenan asina no ta nada mas cu 
mentira. E lider ey ta crea un 


enemigo odioso mas tanto contra 
esnan Cristian. Algo asina, 
naturalmente ta cay na agrado di e 
lider di e secta ey. Segun e lider ey, ta 
esnan cu uni nan mes cu su persona 
solamente ta correcto. Esnan cu ta 
kere fielmente den su palabranan 
naturalmente ta esnan ciego, cu no 
kier realiza e berdad, of esnan cu 
nunca no a yega di tuma e molester, 
pa por a lesa e palabranan di Dios cu 
ta ser menciona den e Biblia. E lider 
ey, no ta soporta ningun clase di 
palabra cu ta contra su 
declaracionnan, y tampoco no ta 


acepta ningun sorto di pregunta 
critico cu ta ser lanza den su 
direccion. Y si un of mas miembro 
di prensa, lo mester dirigi un 
pregunta asina na e lider ey, 
inmediatamente e pregunta ey lo ser 
descualifica. Y aunque cu e mundo 
lo ta den su final, sinembargo e lider 
di e secta ey, ta menciona e number 
di e cuenta di su banco, na unda e 
hendenan por deposita placa riba su 
cuenta. 

Varios hende ya a bende nan cas, 
mientras cu e placa cu nan a haya pa 

e bendemento di nan cas, a ser duna 
na e lider mentiroso di e secta. Algo 
tragico! 

Cu esey tambe algo cu a ser 
pronostica pa e Biblia, ta parce cu e 
palabranan ey ta saliendo na 
claridad. Pasobra e enimigo mas 
grandi di Dios y e ser humanonan ta 
e diablo. E diablo ta mengua tur cos 
den otro, pa di e forma ey e ser 
humanonan no por mira of lesa e 
palabranan di Dios, cu ta esnan 
berdadero pa e claridad di nos alma 
y bida. Y como cu e final di mundo 
ta hopi den actualidad, un cantidad 
di mentiranan ta cuminza funciona 
sin ningun base legal. Esnan cu ta 
acercando nos ser humanonan cu 
mentiranan, no ta nada menos, cu 
enemigonan grandi di nos Gran 
Señor. 

Lidernan di sectanan asina, ta 
maestro den gañamento, pa nan por 
provecha di algo cu ta pa nan puro 
interes. Ridiculo! 

Den e mundo casi completo, tin 
diferente lideman di sectanan, cu 
actualmente ta tene nan mes ocupa, 
pa gana mas tanto hende cu ta 
posible na nan banda. Un cantidad 
grandi di e lideman ey, por ser 
encontra riba intemet bou diferente 
sorto di nomber. Pero Cristo Hesus 
no a yega di bisa, cu durante final di 
mundo, hopi mesianan falso y 
tambe profetanan falso lo cuminza 
existi, cu lo haci sifuera cu nan ta 
pertenece na nos Gran Señor? Pero 
esnan cu ta siguiendo e berdadero 
Lider nos Gran Señor, si no ta 
permiti nunca pa nan ser engaña, y 
tampoco persigui cu palabranan 
mentiroso di ningun profeta falso. E 
palabranan berdadero y honesto por 
sali solamente for di Cristo Hesus. 
Y e palabranan aki ta algo puro y 
santo. Cada came conoce e stem di 
su berdadero cuidador. 

Ta parce cu e mundo a bira un weya 
grandi di awa herbi, na unda e 
seguridad di e futuro a bira insegur. 
Riba tur nivel tanto di nos cu ta 
habitando e mundo, den negoshinan 
companianan esaki por ser sinti. E 
acto di terorismo di 11 september 
2001 cu a ser cometi na America a 
creaunresultado negativo. Cada ser 

humano a perde e confianza total pa 
loke ta trata di seguridad. Por 
ehemplo, si na Merca e 
Americanonan ta subi avion 
mescos cu ta den un bus nan ta subi, 
actualmente esaki no ta e caso mas. 
Mundo completo ta bibando 
actualmente den e temporada di 
apocalypsi. Esnan cu ta hibando un 
bida cristiano manera debe ser, 
sigur lo por drumi tur anochi den un 
soño tranquil. E preocupacion y 
susto cu e dia ta yegando cu e 
mundo ta yegando den su final, ya 
ta casi realizable. E dia cu Cristo 
Hesus lo regresa na mundo manera 
un ladron den anochi. 

Durante e binimento di computer, 
awendia den casi tur cas tin un 


computer, cu ta ser conecta riba 
intemet. Mientras cu bo ta na bo cas 
a bira posible, cu bo por haci bo 
compras tranquilmente, sin cu ta 
necesario pa bandona bo cas. E 
molester ey a ser kita for di man 
danki na e medionan di computer cu 
ta asina modemiza, cu bo por haci 
bo pedidanan pa medio di e letranan 
WWW. , cual den hebmew e ta 
forma e letranan 666. E number di e 
bestia cual tambe ta aparece den e 
Biblia. 

Si enverdad e mundo ta yegando na 
su final, anto e anticristo pronto lo 
aparece riba nos mundo. Pero ta 
kende nos como ser humano ta, pa 
declara cu nos ta den e temporada di 
Apocalypsi? 

Kenneth Gray di 43 aña no a sinti su mes tranquil como tata, na momento cu e la tira un mirada riba e holoshi cu ta 
colga na e muraya. Kenneth a dirigi su mirada riba su señora y a bisa: "Marta, ya ta despues di ll f or di anochi y 
ainda Bettsy no a regresa, for di e discoteca cu e la bay." Den promer instante Martha no a reacciona, pero despues e 
cara di Martha a ser ocupa pa seriedad y e la bisa e siguiente na su casa: "Kenneth, bo tin razon pa haci 
preocupacion, mi tambe como mama ta cuminza bira nervioso. Ta hopi straña, pasobra semper Bettsy ta regresa 
cas entre 9 f or y 10 f or. Ta kico un mucha muher di 16 aña ainda tin di busca asina laat riba caya! Pero e no por ta 
talvez den compania di Dudley? Pasobra Dudley ta e unico mucha homber, cu kende Bettsy sa sali. E ta cu su primo, 
y sigur pronto nan lo regresa cas?" Pero e holoshi no a para keto y pronto e la marca pasa di ll f or di anochi. 


Na e momento ey si, tanto e tata y e 
mama di Bettsy a cuminza preocupa 
nan mes. Den promer instante nan a 
dicidi di yama e mayoman di 
Dudley, pa trata na gana algun 
informacion. Pero Dudley di 20 aña 
durante e anochi ey a regresa cas 
tempran, como cu e mester prepara 
su mes pa un examen cu e tin di haci 
e siguiente dia. E tata riba conseho 
di su señora, a dicidi di yama 
diferente hende cu e conoce na 
telefon, pero e no a logra di gana 
ningun informacion. Por ultimo nan 
a yama polis, pa denuncia cu nan yiu 
muher Bettsy di 16 aña no a regresa 
cas manera ta su custumber. 

Tabata William Hawston, e partidor 
di lechi cu durante e mainta ey 
cumpliendo cu su trabou di tur dia, 
ora cu e la encontra cu e cadaver di e 
mucha muher perdi. No tabata 
necesario, pa e polisnan mester a 
haci un control cu enverdad e mucha 
muher por ta morto. Un cabuya a 
saca esey na claridad pa e polisnan. 
Rond di e garganta di e cadaver di e 
mucha muher, ainda e cabuya ta 
fuertemente mara rond di su 
garganta. 

E polisnan no a laga mucho tempo 
bay perdi, pero nan a dicidi pa 
cuminza mas pronto cu ta posible cu 
un investigacion. Tur e clientenan di 
e discoteca a ser confronta cu un 
cantidad di preguntanan. Pero 
ningun di nan, no por a duna e 
polisnan e informacionnan 
necesario. Ningun di nan no a mira, 
ora cu Bettsy Gray a bandona e 
discoteca. Por ultimo, e polisnan a 


bin riba un decision final, cu Bettsy 
mester a bandona e discoteca den 
compania di un mucha homber di 
confianza, pa haya un lift pa e por a 
bay su cas. Pero su tata Kenneth no a 
acepta e pensamento ey for di e 
polisnan, como cu Bettsy no ta un 
sorto di mucha muher, cu ta tuma lift 
cu cualquier mucha homber. E 
corantnan a sali yena cu e noticia di 
e mucha muher cu a ser perdi, y cu a 
ser encontra morto cu un cabuya 
rond di su garganta. Tambe e 
corantnan a publica, cu e polisnan ta 
riba un bon pista, pa pronto nan por 
detene e asesinador cariñoso, cu a 
duna Bettsy un lift cu su auto. Pero 
cu e notica ey e polisnan no a logra 
di dal ningun sorto di paso, pa nan 
por logra capta e asesinador. 

INVESTIGACIONNAN A 
FRACASA 

E mayoman di Dudley varios vez a 
yega di bishita e tata y e mama di e 
mucha muher di apenas 16 aña cu a 
ser asesina. E tata di Dudley, James 
ta mman homber di e tata di e mucha 
muher cu a ser asesina, y su señora 
Rosalie, ta mman muher di Martha, 
mama di e mucha muher cu a ser 
malamente mata. Pa colmo nan ta 
bibando cerca di otro. Hunto e 
famianan aki a tuma e decision, cu 
nan lo haci nan maximo posible pa 
trata logra haya e criminal. 

Pa e polisnan mes ya e caso criminal 
ey a cuminza fracasa, y cu nan ta 
duda cu e criminal por ser haya. 

Un di e promer sorpresa amargo cu e 


tata Kenneth y e mamam Martha a 
haya, ta na momento cu e cadaver di 
Bettsy a ser investiga na hospital, y e 
docter a pone e mayoman na altura, 
cu e investigacion a saca na 
claridad, cu nan yiu muher cu a ser 
asesina, tabata por lo menos cuatro 
luna na estado. Cu e declaracion ey 
oficial ricibi for di hospital, e 
polisnan a bay na e cas di e 
mayoman di Bettsy pa duna nan 
opinion. Bettsy despues di a 
bandona e discoteca di regreso pa 
cas, lo mester a haya un lift cerca 
cualquier mucha homber cu e 
conoce bon. Y cu probablemente, e 
mucha homber pa e motibo ey a 
viola e mucha muher, p'asina pone e 
polisnan riba un dwalspoor, pa e 
mucha muher no bay papia y reda su 
persona. Den un palabra bisa, cu e 
polisnan lo bai kere, cu e la ser viola 
y despues mata cruelmente. 

E tata di e mucha muher no por a 
compronde nada di e caso ey, y a 
bisa e polisnan cu un voz hopi halto 
e siguiente: ”No! Esey no por ta 
nunca! Mi yiu muher, nunca no 
tabata tin ningun mucha homber 
den su bida, pa e por a sali na 
estado!” 

Tampoco e resto di e famianan, 
nunca no tabata na altura cu Bettsy 
por ta tin un mucha homber. E mama 
mes a grita e siguiente den direccion 
di e polisnan: ”Mi yiu muher ta un 
mucha obedecido y tambe decente. 
Semper mi a yega di bisa mi yiu 
muher, cu mi ta prefera pa e trece su 
amigonan na cas, cu e mester 
encontra cu nan riba caya. ” 

Y cu e palabranan ey di e mama, e 
investigacion a bolbe fracasa. 
Bettsy Gray ya ta tin un siman 
morto, ora cu su mama porfin a 
bolbe haya e curashi necesario, pa 
drenta den e camber di su yiu muher. 
E mama a dicidi di bai haci un 
limpieza den e camber cu su yiu 
muher a bay laga atras. Cu 
lagrimanan den su wowo, e la 
cuminza prepara e camber di un 
mihor forma cu ta posible. E mama 
tabata haciendo e kashi limpi, na 
momento cu diripiente e la bin 
encontra cu un dagboek, cu Bettsy 
ta tin ya for di su 12 aña. Den e 
dagboek ey, Bettsy tabata nota tur 
loke cu tabata di importante. 
Aunque cu den promer instante, e 
mama a prefera di tira e dagboek ey 
afor, como cu no ta su asunto pa 
mete den e bida di su yiu muher mas, 
peor ainda awor cu e no ta na mundo 
mas. Sinembargo, e mama a dicidi 
di tira un mirada den e dagboek cu 
su yiu muher a laga atras. E tabata 
lesando cada pagina di e dagboek, 
na momento cu diripiente su 
miradanan a haya e siguiente pa 
lesa: Durante e fecha cu Bettsy a 
cumpli su 12 aña ta tin e siguiente 
scirbi den e dagboek: 

"Awe ta un dia, cu mi ta sinti mi 
sumamente feliz. Enverdad, cu mi ta 
pertenece di mayoman hopi bon 
mes. Pa mi nan ta e mayoman, di 
mas fantastico cu por tin den e 
mundoaki." 

E mama no por a domina su mes 
mas y a cuminza yora. Cu 
lagrimanan ocupando su wowonan 
e la sigui lesa. Pero diripiente e 
mama a manera perde rosea. Tabata 
igual cu un man a ser hinca den su 
garganta. Casi e la perde rosea 
completo, na momento cu e la lesa e 
siguiente: "Awe nochi, ami cu 
Dudley pa promer vez ta tin 
contacto sexual cu otro. Nos ta 
stima otro for di hopi tempo caba y 
nos a desea di a haci esey for di hopi 
dia pasa caba. Pero ami ta tin hopi 
miedo. Te awe nochi, cu mi a tuma e 
decision pa drenta den un contacto 
intimo cu Dudley. Mi a sinti mi mes 
den cielo, na momento cu Dudley a 
penetra su mes den mi curpa. 
Durante un vez pa siman, nos a sigui 

haci contactonan amoroso cu otro. 
Y sa ta tin simannan, cu nos tabata 
drenta den contacto sexual cu otro, 
durante dos vez pa siman." 

Algun pagina mas leu ta tin e 
siguiente scirbi: "Dudley a dicidi di 
huur un camber. Awor nos tin e 
oportunidad pa encontra otro, sin e 
risico cu nos por ser haya. Pero 
sinembargo, mi ta sinti mi culpable, 
como cu mi ta gaña mi mayoman cu 
ta na un discoteca mi ta bai, mientras 
cu mi ta bay cu Dudley na su camber 
cu e la huur. Mi stimacion pa Dudley 
ta grandisimo. Como cu nos sa, cu 
nos mayoman hamas lo permiti pa 
nos casa cu otro, e decision a ser 
tuma cu nos lo huy for di nos cas pa 
baybibacu otro." 

E mama mester a bolbe bai pa un 
otro pagina cu ta tin e siguiente 
scirbi: "O mi Dios, ta kico mi mester 
haci awor? Dudley semper ta uza 
condom, pero di un of otro manera 
algo mester a pasa inespera. Mi no a 
mira mi menstruacion mas. Y mi no 
tin e curashi, pa participa esaki na 
mi mayoman. Ta kico mi mester 
haci awor?" 

E siguiente dia Bettsy a scirbi e 
siguiente palabranan den su 
dagboek: "Mi a participa na Dudley 
cu mi ta na estado. Y e la bisa mi, cu 
e conoce un muher, cu lo por yuda 
mi pa tira e yiu afor. Pero, mi no tin e 
curashi pa haci esey. Mi ta di 
opinion, cu mi mester participa 
esaki na mi mayoman. Pero Dudley 



ta di opinion, cu mi no mester haci 
esaki, como cu esey lo trece un daño 
enorme pa su futuro y cu e no ta 
desea algo asina. Pasobra sigur ta, 
cu e lo ser castiga cu castigo di 
prison. Mi ta sinti mi desconsola y 
no sa mas kico pa haci." 

Seis dia despues, prome cu e la ser 
asesina, Bettsy a scirbi e siguiente: 
"Mi decision a ser tuma. Mi lo bai 
conta mi mama tur loke a pasa cu 
mi. Mi no ta mira of realiza ningun 
otro salida mas. Mayan anochi, mi 
lo bai combersa cu Dudley riba e 
asunto aki. Mi no tin ningun idea ta 
kico Dudley lo bay haci e ora ey. 
Pero prome cu mi participa mi 
mama di e asunto aki, mi lo laga 
Dudley sa promer, ya pa si encaso 
cu e tin miedo, pa e por haya e 
oportunidad pa huy." 

NO TABATIN NINGUN OTRO 
SALIDA 

Martha, e mama di e mucha muher 
cu a ser mata, no por a kere su mes 
pa loke su propio wowonan a capta, 
di e palabranan cu a ser scribi den e 
dagboek. Y nan ta palabranan cu a 
ser nota pa su propio yiu muher. Pa 
un rato e la keda pensa leu den su 
mes. Pero Martha no mester a keda 
pensa mas. E por a compronde awor, 
ta di con su yiu muher a sali na 
estado. E autoridadnan policial 
enverdad a yega na su porta cu e 
berdad increible, cu e no kier a 

acepta. E la bay na e telefon y a 
yama su casa, kende durante e 
momento ey ta trahando. Na 
momento cu su casa a contesta e 
telefon, e la puntra su casa, cu e no 
por acudi na su cas mas liher cu ta 
posible. Tambe Martha a haci e 
peticion na su casa, pa trece su 
ruman homber tambe, como cu ta 
trata di un caso urgente. 

Na momento cu su casa a yega cas, 
Martha no a perde ni e minimo 
tempo, pa laga su casa mira kico e la 
descubri, y tambe e tata y e mama di 
Dudley, a haya e dagboek cu Bettsy 
a laga atras den nan man, p'asina nan 
tambe por a lesa e berdad doloroso. 
Un silencio profundo a reina 
durante e momento ey. Ningun di 
nan no por a expresa nan mes cu 
cualquier palabra. Cada zonido di 
mas chiquito por a ser scucha. 
Despues e tata di Dudley a saca un 
lenso for di su saco, y a seca e 
lagrimanan cu a aparece den su 
wowonan. Pa un momento e la baha 
su cabez abou y despues di un tosa 
chiquito, cu dolor na su curazon e la 
bisa e siguiente: ”Mi decision ya a 


ser tuma. No ... No a, no a keda nos 
nada otro mas, pa avisa polis." 

Su señora, e mama di Dudley, a coi e 
man di su casa tene y a cuminza grita 
furioso: "No! Ta loco bo a bira, pa 
entrega nos propio yiu homber na 
polis? Ta ki sorto di tata bo ta? Bo 
kier pa nos yiu homber ser cera pa 
bida largo den prison? Si bo mester 
denuncia nos yiu homber na polis, 
mi lo bai laga bo. Corda bon, cu ta 
nos yiu Dudley ta! ” 

James a lanta for di su stoel, y cu un 
cara cubri cu seriedad a bisa su 
señora: "Claro, cu mi sa cu Dudley 
ta nos yiu. Pero ta kico, bo kier pa mi 
haci anto? Haci e huramento, cu 
nunca no a pasa algo? Y si bo kier 
bai laga mi, ta abo mester sa kico pa 
haci. Pero ami si di tur manera lo 
yama polis.” ”Tende,” e mama di 
Dudley a bisa su casa cu un voz 
domina pa odio, ”den bo cara mi ta 
bisa bo, cu bo’n tin curazon di un 
tata. Bo ta un porqueria di tata! 
Como un bon mama, mi ta bai cas 
awor aki mes, pa avisa Dudley, 
p’asina e por haya e oportunidad pa 
huy. Ta mi yiu e ta, y mi no kier pa e 


bay cera!” Martha a grita den 
direccion di su casa. Na e momento 
ey, e mama di Dudley kier a core 
bay, pero su casa a cohe tene y a 
pushe riba un stoel y a bisa: 'Tende, 
bo ta keda akinan, te ora cu e 
polisnan bin pa busca Dudley! Nos 
no tin ningun otro salida mas! Y si 
despues, bo ta desea ainda pa 
bandona mi, esey ta keda pa bo 
propio pensamento. Pasobra no 
lubida, cu Dudley enverdad ta nos 
yiu, pero nos no por kita afor, cu e ta 
un criminal completo." 

Na momento cu Dudley a ser 
confronta cu polis, ainda e la trata na 
defende su mes bisando: 
"Enverdad, cu mi a haci sex cu 
Bettsy, pero ta e mes a gusta esey. Y 
na momento cu e la participa na mi, 
cu e ta sperando un baby di mi, no a 
keda mi nada otro mas pa mata 
Bettsy, como cu e ta tin pensa, pa 
bay conta esey na su mama. ” 

Dudley a ser hiba pa un prison, na 
unda te dia di awe ainda e ta cera. E 
la ser condena cu binti aña di prison. 

